Լիզա Մարի Փրեսլի

Լիզա Մարի Փրեսլի (, ), ամերիկացի երգիչ և երգահան, «Ռոքն'ռոլի արքա» Էլվիս Փրեսլիի և նրա կնոջ՝ դերասան Պրիսցիլա Փրեսլիի միակ զավակն ու իր հոր ունեցվածքի միակ ժառանգորդը։ Լիզա Մարի Փրեսլին իր կարիերայի ընթացքում թողարկել է «To Whom It May Concern» (2003), «Now What» (2005) և «Storm & Grace» (2012) ալբոմները։ Նրա առաջին ալբոմն Ամերիկայի ձայնագրման արդյունաբերության ասոցիացիայի կողմից արժանացել է ոսկե հավաստագրի։ Փրեսլին նաև թողարկել է սինգլներ, այդ թվում՝ դուետներ հոր հետ։

Երգչուհին ամուսնացած է եղել երաժիշտ Դենի Կիոյի հետ, երգիչ Մայքլ Ջեքսոնի, դերասան Նիկոլաս Քեյջի և երաժշտական պրոդյուսեր Մայքլ Լոքվուդի։

Կենսագրություն 

Լիզա Մարին ծնվել է 1968 թվականի փետրվարի 1-ին, Էլվիս և Պրիսցիլա Փրեսլիների ընտանիքում, վերջիներիս հարսանիքից ինն ամիս անց։

Ծնողների ամուսնալուծությունից հետո նա մոր հետ ապրել է Լոս Անջելեսում, սակայն հաճախ է այցելել հորը, որն ապրել է Մեմֆիս քաղաքում գտնվող «Գրեյսլենդ» կալվածքում։

1977 թվականի օգոստոսին՝ հոր մահից հետո, իննամյա Լիզա Մարին պապի և մեծ տատի հետ դարձել է հոր ունեցվածքի համատեղ ժառանգորդը։ 1979 թվականին պապի և 1980 թվականին տատի մահից հետո նա դարձել է միակ ժառանգորդն ու ժառանգել «Գրեյսլենդ» կալվածքը։ 1993 թվականին, երբ լրացել է նրա 25 ամյակը, ժառանգել է 100 միլիոն դոլար արժողությամբ մի ունեցվածք։ 2004 թվականին Փրեսլին վաճառել է իր հոր ունեցվածքի 85%-ը։

1970-ականների վերջին՝ հոր մահից մեկ-երկու տարի անց, նա ներկա է եղել «Քուին» խմբի համերգին։ Համերգից հետո նա Ֆրեդի Մերկուրիին նվիրել է իր հոր շարֆը և արտահայտել իր սերը համերգի հանդեպ։
Հոր մահից հետո՝ 1978 թվականից մինչև 1984 թվականը, մայրը հանդիպել դերասան Մայքլ Էդվարդսի հետ։ Ըստ որոշ աղբյուրների դեռահաս Լիզա Մարին 12-ից 15 տարեկանում սեռական բռնության է ենթարկվել Էդվարդսի կողմից։ 2003 թվականին Playboy ամսագրին տված հարցազրույցում Փրեսլին նշել է, որ Էդվարդսը հարբած վիճակում հաճախ է ներխուժել իր առանձնասենյակ և իրեն պահել անքաղաքավարի։ Նրանց բաժանումից հետո Էդվարդսը գիրք է գրել «Պրիսցիլան, Էլվիսը և ես» վերնագրով ։

Լիզա Մարին սովորել է մի շարք ուսումնական հաստատություններում, հիմնականում՝ գիշերօթիկ դպրոցներում։ Նա թմրանյութերի հետ կապված խնդիրների պատճառով մի քանի անգամ հեռացվել է Լոս Անջելեսի դպրոցներից։ Որոշ ժամանակ Լիզա Մարին սովորել է Լոս Անջելեսի սայենթոլոգիայի եկեղեցու դպրոցում։

Լիզա Մարին երգչուհու կարիերան սկսել է հայտնի դերասանուհի, երգերի հեղինակ և կատարող Լինդա Թոմփսոնի հետ հանդիպելուց հետո, որը երեքուկես տարի մտերիմ հարաբերությունների մեջ է եղել իր հոր հետ։ Լինդայի եղբայրը եղել է Փրեսլիի թիկնապահներից։

Լիզա Մարին իր դեբյուտային ալբոմը թողարկել է 2003 թվականի ապրիլին և այն անվանեց «Wom It May Concern», որից հետո երգչուհին թողարկել է «Now What» ալբոմը։

2002 թվականին նա գործարար Նիլ Բուշի (նախագահ Ջորջ Ու. Բուշի եղբայրը) հետ ելույթ է ունեցել Միացյալ Նահանգների Կոնգրեսի լսումների ժամանակ՝ ընդդեմ հոգեկան խանգարումներ ունեցող երեխաների դեղորայքային բուժման։

Լիզա Մարիի ծնողների կյանքի, ծննդյան և մանկության պատմությունը՝ մինչև հոր մահը, նկարագրված է մոր «Էլվիսը և ես» գրքում։

Բարեգործություն 
«Էլվիս Փրեսլի» բարեգործական հիմնադրամի ղեկավարման ընթացքում Լիզա Մարին օգնել է անօթևան ընտանիքներին՝ առաջարկել անվճար բնակարաններ, երեխաների համար ցերեկային խնամք և այլ ծառայություններ կարիքավոր ընտանիքներին։ Նա նաև բարեգործ Օփրա Ուինֆրիի հետ աշխատել է «Օփրայի հրեշտակների ցանց» բարեգործական միությունում և օգնել Կատրինա փոթորկից տուժածներին և կյանքին սպառնացող հիվանդություններ կամ հաշմանդամություն ունեցող երեխաներին։

Ամուսնություններ և երեխաներ 
1988-1994 թվականներին Փրեսլին ամուսնացած է եղել երաժիշտ Դենի Կիոյի հետ։ 1989 թվականի մայիսի 29-ին ծնվել է նրանց դուստրը՝ Դենիել Ռայլի Կիոն, իսկ 1992 թվականի հոկտեմբերի 21՝ որդին՝ Բենջամին Կիոն։ Վերջինս ինքնասպան է եղել 27 տարեկանում։

Դենի Կիոյից բաժանվելուց 20 օր անց Լիզա Մարիա Փրեսլին ամուսնացել է ամերիկացի երգիչ, պարող Մայքլ Ջեքսոնի հետ։ Նրանց ծանոթությունը տեղի է ունեցել 1975 թվականին, երբ Լիզա Մարին 7 տարեկան էր։ Այդ ժամանակվանից նրանք եղել են մշտական կապի մեջ։ Նրանք բաժանվել են ամուսնությունից մեկուկես տարի անց։

2002 թվականին Լիզա Մարին ամուսնացել է ամերիկացի դերասան և պրոդյուսեր Նիկոլաս Քեյջի հետ։ Ամուսնությունից 107 օր անց նրանք ամուսնալուծության հայց են ներկայացրել, որի գործընթացը շարունակվել է մինչև 2004 թվականի մայիսի 24-ը։ Լիզա Մարի Փրեսլիի մահվան լուրը լսելուց հետո Նիկոլաս Քեյջը նշել է՝

Փրեսլին չորրորդ անգամ ամուսնացել է երաժշտական պրոդյուսեր Մայքլ Լոքվուդի հետ։ 2008 թվականի հոկտեմբերի 7-ին նրանք ունեցել են զույգ աղջիկներ։ 2016 թվականին ամուսինները բաժանվել են, իսկ 2021 թվականին պաշտոնապես ամուսնալուծվել։

Մահ 
2022 թվականի հունվարի 12-ին Լիզա Մարի Փրեսլին սրտի կանգ է ունեցել Կալաբասաս քաղաքում գտնվող իր բնակարանում։ Բժիշկների ջանքերով երգչուհու սիրտը սկսել է աշխատել հիվանդանոցի ճանապարհին։ Հիվանդանոցում նրա վիճակը գնահատվել է ծանր, Լիզա Մարին կոմայից դուրս չի եկել և մահացել է հիվանդանոցում։ Նրա մահվան մասին լուրը հայտնել է մայրը, որը երկու օր առաջ՝ հունվարի 10-ին, աղջկա հետ ներկա է եղել Բևերլի Հիլզում տեղի ունեցած «Ոսկե գլոբուսի» 80-րդ մրցանակաբաշխությանը։

Սկավառակագրություն

Ստուդիական ալբոմներ

Սինգլեր 

«—» նշանակում է թողարկումներ, որոնք չեն հայտնվել չարտում

Տեսահոլովակ

Ծանոթագրություններ

Արտաքին հղումներ 
Michael Jackson and Lisa Maria Presley
 
 
 Երգերը Discogs կայքում
Ֆեյսբուքի էջը

Կոնտրալտոներ
Ամերիկացի երգիչներ
21-րդ դարի երգիչներ և երգչուհիներ
Ամերիկացի փոփ երգիչներ
Ամերիկացի ռոք երգիչներ
Էլվիս Փրեսլի
Սրտամկանի ինֆարկտից մահացածներ